A Bizottság 1181/87/EGK rendelete
(1987. április 29.)
a mezőgazdasági termékeket érintő biztosítéki rendszer alkalmazására vonatkozó közös részletes szabályok megállapításáról szóló 2220/85/EGK rendelet módosításáról
AZ EURÓPAI KÖZÖSSÉGEK BIZOTTSÁGA,
tekintettel az Európai Gazdasági Közösséget létrehozó szerződésre,
tekintettel a legutóbb az 1579/86/EGK rendelettel [1] módosított, a gabonafélék piacának közös szervezéséről szóló, 1975. október 29-i 2727/75/EGK tanácsi rendeletre [2] és különösen annak 7. cikke (5) bekezdésére, 8. cikke (4) bekezdésére, 12. cikke (2) bekezdésére, 15. cikke (3) és (5) bekezdésére, továbbá 16. cikke (6) bekezdésére, valamint a mezőgazdasági termékek piacának közös szervezéséről szóló egyéb rendeletek vonatkozó előírásaira, továbbá a piacok közös szervezéséről szóló rendeletek egyéb rendelkezéseire, amelyek alkalmazásuk esetére biztosíték nyújtását írják elő,
tekintettel a legutóbb az 1699/85/EGK rendelettel [3] módosított, a konzervananász előállítása támogatási rendszerének létrehozásáról szóló, 1977. március 14-i 525/77/EGK tanácsi rendeletre [4] és különösen annak 8. cikkére,
tekintettel a legutóbb az 1338/86/EGK rendelettel [5] módosított, a közös felelősségi illetékről, valamint a tej és tejtermékek piacának bővítésével kapcsolatos intézkedésekről szóló, 1977. május 17-i 1079/77/EGK rendeletre [6] és különösen annak 3. cikkére,
tekintettel a legutóbb a 3128/86/EGK rendelettel [7] módosított, a gyapotra vonatkozó támogatási rendszer általános szabályainak meghatározásáról szóló, 1981. július 27-i 2169/81/EGK tanácsi rendeletre [8] és különösen annak 5. cikke (3) bekezdésére,
tekintettel a legutóbb a 3127/86/EGK rendelettel [9] módosított, a borsóra, lóbabra és édes csillagfürtre vonatkozó különleges intézkedések megállapításáról szóló, 1982. május 18-i 1431/82/EGK tanácsi rendeletre [10] és különösen annak 3. cikke (5) bekezdésére,
tekintettel a legutóbb a 90/87/EGK rendelettel [11] módosított, a mezőgazdaságban érvényes pénzügyi kompenzációs összegekről szóló, 1985. június 11-i 1677/85/EGK tanácsi rendeletre [12] és különösen annak 12. cikkére,
mivel a 2220/85/EGK bizottsági rendelet [13] értelmében a nem teljesített követelmény fontosságának függvényében a biztosíték egy része elvész; mivel egy alárendelt követelmény nem teljesítése horderejét tekintve az elsődleges követelményeknek való megfelelés késedelmes igazolásához mérhető; mivel ezért mindkét esetben ugyanannak kell lennie a következménynek; mivel a 2220/85/EGK rendeletet ennek megfelelően módosítani kell;
mivel a bizonytalanságok elkerülése végett meg kell határozni, hogy mely esetekben kell a vis maiort figyelembe venni;
mivel a tapasztalatok fényében a 2220/85/EGK rendelet szövegét egyértelműbbé tevő módosításokra és egyes külön szabályok alkalmazási területére vonatkozó pontosításra van szükség; mivel egy, a holland nyelvű szövegben előforduló hibát ki kell javítani;
mivel az e rendeletben előírt intézkedések összhangban vannak minden érintett irányítóbizottság véleményével,
ELFOGADTA EZT A RENDELETET:
1. cikk
A 2220/85/EGK rendelet a következőképpen módosul:
1. A 19. cikk a következőképpen módosul:
a) A holland szövegváltozat (1) bekezdésében a "waarborg" helyébe a "zekerheid" lép.
b) A (2) bekezdés helyébe a következő szöveg lép:
"(2) Amennyiben a nyújtott összegre való végleges jogosultság igazolása nem történik meg az erre nyitva álló határidő végéig, az illetékes hatóság haladéktalanul megindítja a 29. cikkben említett eljárást.
Vis maior esetén a határidő meghosszabbodhat.
Amennyiben azonban a közösségi jogszabályok úgy rendelkeznek, az igazolást a biztosíték részleges visszafizetése ellenében az említett időpont után is be lehet mutatni."
2. A 20. cikk a következő (6) bekezdéssel egészül ki:
"(6) E cím alkalmazásában a "biztosíték összegének megfelelő része" a biztosíték összegének azzal a mennyiséggel arányos részét jelenti, amelyre vonatkozóan egy követelménynek nem tettek eleget."
3. A 22. cikk (1) és (2) bekezdése helyébe a következő szöveg lép:
"(1) A biztosíték teljes egészében elvész arra a mennyiségre vonatkozóan, amelyet illetően egy elsődleges követelménynek nem tettek eleget, kivéve ha vis maior akadályozta meg a teljesítést.
(2) Egy elsődleges követelménynek akkor nem tesznek eleget, ha a megfelelő igazolást az erre nyitva álló határidőn belül nem mutatják be, kivéve ha vis maior akadályozta meg az igazolás határidőn belüli bemutatását. A 29. cikkben említett, az elvesztett összeg behajtására irányuló eljárást haladéktalanul meg kell indítani."
4. A 22. cikk (4) bekezdése a következő szöveggel egészül ki:
"…kivéve ha az igazolás adott határidőn belüli bemutatását vis maior akadályozta meg."
5. A 24. cikk (1) bekezdése helyébe a következő szöveg lép:
"(1) Egy vagy több alárendelt követelmény nem teljesítésekor a biztosíték megfelelő részösszegének 15 %-a elvész, kivéve ha vis maior akadályozta meg a teljesítést."
6. A 25. cikk helyébe a következő szöveg lép:
"25. cikk
Amennyiben az összes elsődleges követelményt igazoltan teljesítették, de egy másodlagos és egy alárendelt követelménynek nem tettek eleget, úgy a 23. és 24. cikket kell alkalmazni, és az elvesztett összeg a 23. cikkben foglalt, a biztosíték megfelelő részösszegének 15 %-ával megnövelt elvesztett összegnek felel meg."
7. A rendelet a 26. cikk után a következő címmel egészül ki:
"VI. CÍM
Általános rendelkezések"
8. A 28. cikk után el kell hagyni a következő címet:
"VI. CÍM
Általános rendelkezések"
2. cikk
Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.
Az 1. cikk (6) pontja csak azokra a biztosítékokra vonatkozik, amelyeket e rendelet hatálybalépése után kötöttek ki.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 1987. április 29-én.